Innan úr stjórnkerfinu berast nú þau tíðindi að hagsmunagæslumenn sjókvíaeldisfyrirtækjanna vilji láta sverfa til stáls gegn Sigurði Guðjónssyni , forstjóra Hafrannsóknastofnunar . Í því ljósi má skoða hugmyndir Teits Björns Einarssonar , varaþingmanns Sjálfstæðisflokksins , um að gerð verði stjórnsýsluúttekt á stofnuninni . Sigurður vill að ekki verði farið of geyst í uppbyggingu á laxeldi í sjókvíum , vegna mögulegra skaðlegra áhrifa á villta laxastofna og nytjastofna í hafinu . Þykir sjókvíaeldismönnum hann þar vera óþægur ljár í þúfu og vilja koma í hans stað manni sem er tilbúinn að greiða götu sjókvíaeldisins . Það hefur gefist stjórnmálamönnum vel að kyssa hring norsku eldisrisanna , sem eiga sjókvíaeldisfyrirtækin hér við land . Einar K. Guðfinnsson fór til dæmis beint úr stól forseta Alþingis í vellaunað starf sem stjórnarformaður Landssambands fiskeldisstöðva og Daníel Jakobsson , efsti maður Sjálfstæðisflokksins á Ísafirði , réð sig til starfa hjá Norway Roayl Salmon . Starfið fékk hann í gegnum dótturfélag fyrirtækisins , Arctic Fish . Teitur Björn veit að norsku fyrirtækin líta á árásir hans á Hafró með velþóknun . Það gæti endað einn daginn í þægilegu starfi .